Gods of Football
Gods of Football - üzərində Avstraliyanın ən seksual futbolçuları və Reqbi Liqası oyunçularının əks olunduğu, Naked For A Cause'un tərkib hissəsi sayılan populyar illik divar təqvimidir. Kampaniya MakQreyt Fondu tərəfindən düzənlənən döş xərçənginin tədqiqatı üçün pul toplamaq və insanlar arasında bu problemi daha yaxşı məlumatlandırmaq məqsədilə çılpaq təqvimin istehsalını təşkil etmişdi. Layihənin fotoqrafı və yaradıcı direktoru Pedro Virgildir. Təqvimi yaratmaq təşəbbüsü 14 avqust 2008-ci ildə, The Footy Show adlı idman yarışması zamanı başlamışdır. Seçilən oyunçuların ilk fotoları profildə verilmişdir və hər həftə yenilənən şəkillər həmçinin Avstraliyanın Sunday Telegraph qəzetində də dərc edilmişdir. Ümumilikdə 40 nəfərdən ibarət Reqbi Liqa oyunçuları və futbolçular çılpaq poza üçün dəvət olunmuşdu. Təhrikedici xarakterli kömək toplama kampaniyası gənc idmançıların məşhur kişi beynəlxalq təqvimlərində çox uğurlu transformasiyası idi. Aydın şəkildə çılpaqlığı özündə göstərən təqvimin bəzi müxalifyönümlü insanlar tərəfindən mənfi yanaşmalarına baxmayaraq, o bütövlükdə insanlar arasında çox sevildi. Təqvimlər 2008, 2009 (Reqbi Liqa Təqvimi / Avstraliya Qaydalı Oyunlar Təqvimi / Beynəlxalq Təqvim), 2010, 2011, 2012 və 2013-cü ildə buraxılmışdır. Təqvimi həmçinin 2009-cu ildə Qrent Kerrol tərəfindən DVD formatda hazırlanmış film və bəzən Naked For A Cause'da azad şəkillərin yayılması müşayiət edir. Avstraliyada çap edilən təqvimin xüsusi seriyaları öz unikal üz qabığı ilə seçilir.